Indira Liseth

Indira Milena Hopsdahl Liseth (født 15. juni 1986 i Barranquilla) er en colombianskfødt norsk paralangrennsløper, som konkurrerer i klassen for sittende utøvere. Hun ble adoptert til Norge da hun var seks år gammel, hun bor i Bergen, og representerer Fana IL.

Bakgrunn 
Liseth ble født i Barraquilla i Colombia, og ble født med ryggmargsbrokk, som gir lammelser fra livet og ned. Hun er mest rammet på venstre side. Til daglig bruker hun krykker og rullestol, og hun konkurrerer med rullestol. Hun har tidligere også drevet med bl.a. rullestoltennis, paraishockey, styrkeløft.

Idrettskarriere 
Under Norgescupen i paralangrenn 2018/19 fikk hun tre tredjeplasser, og endte med det på tredjeplass i klassen for sittende utøvere, bak Birgit Skarstein og Isabell Valen.

Hun er tatt ut til å delta i Verdenscupen i paralangrenn 2019/20.

Referanser

Eksterne lenker 
 Profil hos Norges skiforbund

Norske handikappidrettsutøvere
Norske langrennsløpere
Nordmenn av colombiansk opphav
Fødsler i 1986
Adopterte nordmenn